blester
Store norske leksikon,Historie,Arkeologi,Nordisk arkeologi
Blester er en primitiv ovn som man i eldre tider anvendte ved fremstilling av jern fra myrmalm. Selve prosessen kaltes på gammelnorsk rauðablástr, råstoffet eller myrmalmen kaltes rauði, mens råjernet slik det fremkom umiddelbart etter malmens smelting ble kalt blástrjarn. Til blestringen har man brukt trekull og blåsebelg. Jernet ble fullt av slagg og måtte hamres.
Merker etter gamle blestere finnes mange steder ved skogmyrer; særlig på Østlandet. Den norske jernutvinninga går tilbake til førromersk tid, det vil si fra rundt 500 fvt. til begynnelsen på vår tidsregning. Enkelte steder ble den praktisert fremdeles på 1800-tallet. Les mer i Store norske leksikon jernvinna jernalderen jernalderen i Norge Litteratur Espelund, Arne: Bondejern i Norge, Ny utg., 2008, isbn 978-82-996953-1-2,Finn boken  Hauge, T. Dannevig: Blesterbruk og myrjern, 1946